Deficitul bugetar, la cote îngrijorătoare în primele patru luni din 2024. Am putea termina anul cu un decalaj istoric la bugetul de stat
Conform datelor oficiale publicate de Ministerul Finanțelor, deficitul bugetar a ajuns la 57 de miliarde de lei în primele patru luni ale anului, acum la marja de 3,24% din PIB. Deși veniturile bugetare au crescut cu 15%, ajungând la 183 de miliarde de lei, nu au reușit să țină pasul cu avansul galopant al cheltuielilor, care au urcat cu 29% față de aceeași perioadă din 2023.